Document ID: /roh_data/filtered/fineweb-2-filterrobots_roh.jsonl.gz/66235

Collavuratur OSCE puspè liber
- Mesemna, 8.6.2016, 20:45
In collavuratur da l'OSCE ch'era vegnì tegnì a ferm en l'Ucraina da l'ost, è turnà.
Sco l'organisaziun per segirtad e collavuraziun en l'Europa communitgescha, sa chattia il collavuratur uss en sia sedia a Donezk. Donezk è in center dals rebels sustegnids da la Russia. Co il collavuratur è vegnì liber n'ha l'organisaziun betg communitgà.
Ier n'er'el betg turnà sco planisà da sias vacanzas. I sa tracta d'in Ucranais che lavura sco chauffeur tar l'OSCE.
RR novitads 21.00